5 की मौके पर ही मौत, 12 गंभीर: सड़क पार करते समय हादसा
Maharashtra Pune-Nashik Highway Accident महाराष्ट्र के पुणे-नासिक हाईवे पर सोमवार देर रात एक SUV ने 17 महिलाओं को कुचल दिया। 5 महिलाओं ने मौके पर ही दम तोड़ दिया। 12 महिलाएं गंभीर रूप से घायल हैं।
महाराष्ट्र के पुणे-नासिक हाईवे पर सोमवार देर रात एक SUV ने 17 महिलाओं को कुचल दिया। 5 महिलाओं ने मौके पर ही दम तोड़ दिया। 12 महिलाएं गंभीर रूप से घायल हैं। इनका इलाज किया जा रहा है। पुणे शहर से करीब 50 किलोमीटर दूर शिरोली गांव के पास की यह घटना है।
पुलिस अधिकारी ने कहा कि 2 महिलाओं की मौके पर, जबकि 3 महिलाओं की इलाज के दौरान मौत हुई। अज्ञात कार चालक फरार है। आरोपी के खिलाफ केस दर्ज कर पुलिस उसकी तलाश कर रही है।
सभी महिलाएं काम से घर लौट रही थीं
शुरुआती जानकारी के मुताबिक, सभी महिलाएं रसोइया का काम करती हैं। सोमवार की रात लगभग 11 बजे कार्यक्रम से अपना काम खत्म कर घर लौट रही थीं। पुणे की बस से खरपुड़ी फाटा पर उतरी थीं। इसी दौरान सड़क पार करते समय हादसा हुआ। पुणे की तरफ से आ रही तेज रफ्तार SUV ने महिलाओं को जोरदार टक्कर मार दी।
मामले से जुड़ी ये खबरें भी पढ़िए ...
1. कार ड्राइवर कॉन्स्टेबल को बोनट पर लेकर घूमता रहा
महाराष्ट्र के पालघर में सोमवार को एक कार ड्राइवर ट्रैफिक पुलिस कांस्टेबल को गाड़ी के बोनट पर 1 किमी तक लेकर घूमता रहा। बाद में कार ड्राइवर को गिरफ्तार कर लिया गया। कार चालक के पास वैध लाइसेंस नहीं था, इसीलिए वह कार्रवाई से बचने के लिए भाग रहा था। आरोपी को गिरफ्तार कर उसके खिलाफ हत्या के प्रयास का केस दर्ज किया गया है। अब इस घटना का वीडियो भी सोशल मीडिया पर वायरल हो रहा है। पूरी खबर पढ़ें...
2 . पप्पू यादव के काफिले की गाड़ियां टकराईं
आरा-बक्सर नेशनल हाईवे 922 पर सोमवार देर रात 1 बजे पप्पू यादव के काफिले की गाड़ियां आपस में टकरा गईं। इस हादसे में BMP (बिहार मिलिट्री पुलिस ) के 2 जवान समेत 11 लोग घायल हुए हैं। इसमें पूर्व सांसद और जाप (जन अधिकार पार्टी) संयोजक पप्पू यादव हादसे में बाल-बाल बचे। हादसा इतना जबरदस्त था की गाड़ियों के परखच्चे उड़ गए और स्कॉट की गाड़ी सड़क से नीचे जा गिरी। पूरी खबर पढ़ें...
3. पीलीभीत हाईवे पर डिवाईडर से टकराकर गिरी बाइक:सड़क हादसे में दो दोस्तों की मौत
नवाबगंज में दोस्तों के साथ बाइक से नानकमता जा रहे दो दोस्तों की बाइक पीलीभीत हाईवे पर डिवाइडर से टकरा कर सड़क पर गिर गयी। जिससे वह दोनों गम्भीर रूप से घायल हो गए। पीछे से तेज गति से आते किसी वाहन ने उन दोनों को रौंद डाला, जिससे उनकी मौके पर ही मौत हो गयी। पूरी खबर पढ़ें ...